Sense perjudici del que disposa la Llei 41/2010, de 29 de desembre, i de les competències que corresponen a les comunitats autònomes en aquesta matèria, l'exercici de les competències estatals sobre els espais, els hàbitats i les espècies marins s'ha d'ajustar al que estableixen els paràgrafs següents:
a ) La protecció, conservació i regeneració dels recursos pesquers a les aigües exteriors es regulen pel que disposa el títol I, capítols II i III, de la Llei 3/2001, de 26 de març.
b ) Les limitacions o prohibicions de l'activitat pesquera a les aigües exteriors dels espais naturals protegits i espais protegits Xarxa Natura 2000, les ha de fixar el Govern, de conformitat amb els criteris que estableix la normativa ambiental, d'acord amb el que disposa l'article 18 de la Llei 3/2001, de 26 de març.
c ) Les limitacions o prohibicions establertes en matèria de marina mercant, de ports d'interès general i de senyalització marítima en espais naturals protegits i espais protegits Xarxa Natura 2000, situats en el medi marí, les ha d'adoptar el Govern d'acord amb el que disposa el Reial decret legislatiu 2/2011, de 5 de setembre, pel qual s'aprova el Text refós de la Llei de ports de l'Estat i de la marina mercant.
d ) Les funcions de l'Administració General de l'Estat en el medi marí, la zona econòmica exclusiva i la plataforma continental en matèria de defensa, pesca i cultius marins, marina mercant, ports d'interès general i senyalització marítima, extraccions de restes, protecció del patrimoni arqueològic espanyol, recerca i explotació de recursos o d'altres no regulades en aquesta Llei, s'han d'exercir en la forma i pels departaments o organismes que les tinguin encomanades, sense perjudici del que estableixi la legislació específica o els convenis internacionals que si s'escau siguin aplicables.
e ) Foment de la coordinació entre les polítiques de conservació i ús sostenible de la biodiversitat i el paisatge i els programes nacionals de recerca.
L'exercici de les competències estatals sobre els espais, els hàbitats i les espècies marins s'ha d'ajustar al que estableixen els paràgrafs següents:
a ) La protecció, conservació i regeneració dels recursos pesquers en les aigües exteriors de qualsevol dels espais naturals protegits es regula pel que disposen el títol I, capítols II i III de la Llei 3/2001, de 26 de març, de pesca marítima de l'Estat.
b ) Les limitacions o prohibicions de l'activitat pesquera en les aigües exteriors dels espais naturals protegits les ha de fixar el Govern, de conformitat amb els criteris establerts a la normativa ambiental, d'acord amb el que disposa l'article 18 de la Llei 3/2001.
c ) Les limitacions o prohibicions establertes en matèria de marina mercant en espais naturals protegits situats en aigües marines han de ser adoptades pel Govern d'acord amb el que disposa la Llei 27/1992, de 24 de novembre, de ports de l'Estat i de la marina mercant.
d ) Les funcions de l'Administració General de l'Estat en el mar territorial, les aigües interiors, la zona econòmica i la plataforma continental en matèria de defensa, pesca i cultius marins, marina mercant, extraccions de restes, protecció del patrimoni arqueològic espanyol, recerca i explotació de recursos o altres no regulades en aquesta Llei les han d'exercir els departaments i organismes en la forma que les tinguin encomanades, sens perjudici del que estableix la legislació específica o els convenis internacionals que, si s'escau, siguin aplicables.
e ) Fomentar la coordinació entre les polítiques de conservació i ús sostenible de la biodiversitat i el paisatge i els programes nacionals de recerca.